  Майя Бывальцева Вылӥ технологиосъя эмъюрттэтлы 2016-тӥ арын Удмуртия 11 миллион 370 сюрс манет коньдон басьтоз. Вераськон мынэ эм утетъя программае пыртымтэ юрттэт сярысь. Федерал коньдэтысь уксё валче вылысь висъяськоз. Со сярысь пуктэт интыямын Росси кивалтэтлэн сайтаз. 65 улосвылъёслы оглом 5 миллиард 400 миллион манет висъяськоз. Улосвылъёс со понна ик 27 миллиард манет сётозы. Федерал бюджетысь коньдон чакламын со улосвылъёслы, кытын вылӥ технологиосъя эмъюрттэт сётӥсь улосвыл огазеяськонъёс вань но улосвыл коньдэтын со ӧръя уксё висъямын. 2015-тӥ арын кунысь эмъяськонниосын 152 сюрс пала адями вылӥ технологиосъя эмъюрттэт басьтӥз. Тегъёс: Тазалык Бюджет Удмуртия Россия  